e cig vial betetzeko makina\nEskuliburu eramangarria goiko kontrol digitala txikitzeko engranaje ponpa beroa Essential olio likido botila betetzeko makina\nMakina pneumatiko hutsak mota hauek hobekuntza nabarmenak adierazten dituzte gure JAF serieko betegarrietan oinarrituta. Kalitate handiko osagai hauek dira gure makinek merkatuaren lidergoa lortzen lagunduko dutenak, mota bereko beste makina domestikoekin alderatuta. 2. Kontrol pneumatikoak eta kokapen mekanikoa direla eta, serie honek betetze zehaztasun handia du.\nBotella betetzeko ontziratzeko makina, hauts betetzeko makina txikia.\nAEBetako $8000–$15000/ Ezarri\n5.Taktore pantailaren bidez tekla bat engranaje ponparen funtzionamenduaren norabidea konturatzeko, tantaka pneumatikoen betegarria tobera eta tolestura aukeratu dezakezu, biskositate altu eta baxua materialen betetzea ziurtatuz. 6.Humanizatutako interfaze dinamikoa, erabiltzailea makinaren funtzionamenduari begirada batean. 7. Makina mahai gaineko modelo gisa erabil daiteke, oinezko pedalekin. Kapitulazio automatikoko makina eta lerroko etiketa makina batekin pareka daiteke.\n2020 Saltzeko beroa ontzi txikiak garbitzeko betegarria Tapizatzeko garagardoa botilaratzeko makina\nAEBetako $33000–$35000/ Ezarri\nAEBetako $15000–$15000/ Ezarri\nBotella egiteko likido likido biskoso erdi automatikoa\nAEBetako $1000–$9999/ Ezarri\nBotila betetzeko makina automatikoa Beirazko botila kautxuzko tapa farmazeutikoko almibarretan betetzeko makina\nTODF-100 Mahai gaineko eskuliburua Portable digitala Kontrol txikiko engranaje ponpa Vial Essential Oil Olioaren botila betetzeko makina\nAEBetako $1750–$1850/ Ezarri\nLM-YX2 ontzien betetze automatikoa, beirazko botila 250 ml betegarria eta kapsulatzeko makina\nbotila betetzeko makina Dosifikazio txikia Auto kapsula betetzeko makina\nAEBetako $18000–$20000/ Ezarri\nbialak likidoa betetzeko makina Bial automatikoa Beirazko botila betetzeko makina gomazko tapoiarekin eta tapoiarekin\nFabrika pertsonalizatutako kristalezko botila automatikoa 30ml betetzeko makina, ezinbestekoa olio likido botila betetzeko makina\nBotella betetzeko makina automatikoen fabrikatzaileak, 4 tobera betetzeko makina\nAEBetako $12000–$13000/ Ezarri\nAEBetako $2800–$2900/ Ezarri\n1ml beirazko ontziko ontzi betetzeko zigilatzeko makina\nbotila betetzeko makina Dosifikazio txikia Ampoule betetzeko makina\nEliquid betetzeko makina injekziorako ontzi esterilak gomazko tapoiekin eta aluminiozko tapoiekin.


Nafarroan, 15 urte edo gehiagokoen %27,9k dute euskararen ezagutza | Gizartea | Berria\nEuskararen aldeko mobilizazio bat, Iruñean. IÑIGO URIZ / FOKU Tamaina handiagoan ikusi\nNafarroako Estatistika Institutuak atzo aurkeztu zituen 2018ko Gizarte Inkestaren eta Bizi Baldintzei buruzko datuak. Ondorio argi bat utzi du inkestak: «Nafarroako gizartea gero eta eleaniztunagoa da». Datuek diotenaren arabera, Nafarroako 15 urte edo goragoko biztanleen %27,9k dakite zerbait euskaraz, denera 152.400 pertsonak. Kopuru horretan, inkestak batu egin ditu euskara menperatzen duten hiztunak eta euskara menperatu ez baina egunerokoan erabiltzeko esaldi arruntak euskaraz egiteko gai direnak. Euskara «ongi» menperatzen dutenak, berriz, 78.100 pertsona direla zehaztu du inkestak. Euskararen ezagutza progresiboki gorantz doala baieztatzen du inkestak.\nAdin tarte ezberdinak aztertuz gero, nabarmena da euskaraz zerbait dakiten belaunaldi ezberdinen arteko aldea. 15 eta 29 urte bitarteko gazteen artean %40k dakite zerbait euskaraz. Adina igo ahala, ordea, proportzio hori ere txikituz doa. Proportzio txikiena 60 urtetik gorako populazioak du. Adin tarte horretako biztanleriaren %16,4k du euskararen gutxieneko ezagutza.\nHizkuntzaren ezagutza aztertzeko orduan, lau gaitasun ezberdin aztertu dituzte inkestan: irakurtzekoa, mintzatzekoa, idaztekoa eta ulertzekoa. Azken gaitasun horretan sentitzen da erosoen Nafarroako biztanle gehien. Hala, euskara ondo ulertzen dute gazteen %22,5ek, 30 eta 44 urte artekoen %13,7k, 45 eta 59 urte artekoen %10,5ek, eta 60 urte edo gehiagoko biztanleen %8,6k.\nEtxeko lehen hizkuntza eta etxean gehien mintzatzen den hizkuntzaren inguruko datuak ere azaleratu ditu inkestak. Nafarroan bizi diren 15 urtetik gorakoen %5,9ren etxeko lehen hizkuntza da euskara. Biztanleriaren %3,4ren etxeko hizkuntza dira, berriz, gaztelania eta euskara, biak batera. Beraz, euskara biztanleriaren ia %10entzat da etxeko hizkuntza; 2011ko datuekin alderatuta, bi puntu igo da etxeko hizkuntza euskara eta gaztelania dituzten gazteen kopurua.\nEtxean gehien mintzatzen den hizkuntzari dagokionez, berriz, euskara da etxean gehien erabiltzen den hizkuntza biztanleriaren %4,2rentzat. Etxean euskaraz eta gaztelaniaz mintzo dira, berriz, biztanleen %3,8.\nIkasketa mailak ere berebiziko garrantzia du hizkuntzaren ezagutzan; izan ere, ikasketa maila altuagoarekin handitu egiten da euskarazko hizkuntza gaitasuna. Euskarazko hedabideen kontsumoaren inguruko datuak ere jaso ditu inkestak. Hori horrela, euskararen ezagutza dutenen artean erdiek baino gehiagok euskarazko irrati, podcast edo telebista saioren bat entzun zuten inkesta egin aitzineko astean. Hamar euskaradunetik hiruk, berriz, egunkari edo aldizkariren bat irakurri zuten, paperean zein sarean. Hizkuntzaren ezagutza gero eta handiagoa izan, orduan eta gehiago kontsumitzen dira euskarazko hedabideak. Gainera, euskarazko ezagutzaren bat duen biztanleriaren %42k dauka euskaraz B1 mailatik gorako titulu ofizialen bat.\nBertze datu argigarri bat utzi du mahai gainean atzo zabalduriko inkestak: atzerriko hizkuntzen ezagutza «nabarmen handiagoa»dutela euskaraz dakiten gazteek, ez dakitenek baino. Euskararen ezagutza dutenen ia %62k dakite ingelesez, eta %37,5ek frantsesez. Euskaraz ez dakitenen kasuan, hamar puntu jaisten da ingelesaren ezagutza, eta zazpi puntu frantsesarena.\nAna Ollo Nafarroako Gobernuko Herritarren Harremanetarako kontseilaria pozik azaldu zen atzo inkestak adierazi dituen datuekin: «1991ko inkestarekin alderatuta, bikoiztu egin da euskaldun kopurua». Bertze datu bat ere nabarmendu zuen Ollo kontseilariak: «Atzerriko hizkuntzen ezagutzak nabarmen gora egiten du euskaraz dakitenen nafarren artean, euskararik ez dakitenekin alderatuta. Berebiziko garrantzia du horrek euskara eta atzerriko hizkuntzen eredua aurrez aurre jarri nahi dituztenen aurrean, eta are gehiago orain, aurrematrikulazio aroan gaudelarik». Datozen egunetan datuen azterketa sakonagoa eginen dutela aurreratu zuen kontseilariak.\nNafarroako hizkuntza propioez harago, inkestak adierazi du migratzaileek ekarritako hizkuntzek ere pisua dutela, bai etxeko hizkuntza gisa, baita etxean gehien mintzo den hizkuntza gisa ere. Biztanleriaren %6rentzat da lehen hizkuntza Afrikako edo Europako bertze hizkuntzaren bat.


DEIALDIA – Gallery Akaro\nIzena ematen duten lehen 50ak soilik izango dira onartuak!\nGallery Akaroko lehenengo deialdia jada irekita dago proiektuan interesaturik dagoen artista ororentzat.\nGallery Akaro, arte-galeria kontuetan aurki daitekeen azkenekoa da! ‘Gaur egungoa’ markan espezializaturik dagoen merkatuan bizia hartuko duen parasitoa.\nArte merkatuan orain nagusitzen diren arauak deseginaz eta rolak aldatuaz, Gallery Akarok ‘anti-galeria’ moduan erreakzionatzen du, arte-galerien eredu klasikoarekin apurtuaz. Gallery Akaro proiektuak, arte feriez elikatu beharra baitu bere buruan mantentzeko, hau da, fisikoki existitzeko, eta era berean artistei ateak irekitzen dizkio, hauek, Gallery Akaroren bidez susta daitezen. Proiektu nomada eta iragankorra da beraz, bere izatea edo izate fisikoa bederen, inguratzen eta elkar sostengatzen diren ferien eta arte espazioen menpe duelarik. Arte merkatuaren mainstreamaren murru eta defentsa guztiak zeharkatzeko gai den birusa sortu eta sustatzeko gai den parasitoen habia kritikoa da, proiektuan interesaturik dauden artista guztien arteko mahai-ingurua errazten duena.\nGallery Akaro, egungo arte merkatuarekiko kritikoa den komisaritza proiektua da, non komisarioek galeristaz mozorrotuaz eta estrategia ezberdinak bereganatuaz, proiektua esparru ekonomiko honekin erlazionaturik dauden arte espazioetan –hala nola, galeria edo eta ferietan- txertatuko duten, halaber, benetako diskurtso kuratorialak landuaz, gaur egun ere oraindik elitistak diren gertakizun hauetan inolako bereizkeriarik gabe edozein artistari parte hartzeko aukera zabalduaz, arte esparruan lan egiten duten agente ezberdinen arteko sare ezberdinak sortzeko aukerak bermatuaz, etab.\nProiektuaren izentzat ‘galeria’ hitza bereganatu dugun arren, bertan parte hartuko duten artisten lanak fisikoki erakusgai ipintzerik ez dugu ahalbideratuko, bai ordea bestelako agerpena (lan bakoitza bere fitxa teknikoa, egile eta azken honek balioetsitako prezioarekin batera), horretarako, argazki edo eta merkataritzako zein ekonomia arloko estrategia ezberdinen erabilerez baliatuko galerarik. Beraz, eta nahiz eta lan fisikoen presentziarik ez egon, arte lanen ikuspenen bermea emango genuke, normalean oso esklusiboak diren arte salmenta eremuetan zirrikitu bat irekiaz. Honela bada, Gallery Akarok berak, entitate bezala, ez die inolako arte lanik salduko zuzenean erosle posibleei, baizik eta soilik, eta jazo ezkero, interesatuen arteko bitartekaritza eta sustatzaile lana ahalbideratuko luke, beti ere, horren truke inolako komisiorik kobratu gabe.\nBestalde, nahiz eta Gallery Akaroren izaera nomada eta iragankorra izan, bloga eta facebookeko orrialdea izango ditu euskarri, non besteak beste, artisten lanak ikusgai eta salgai ipintzerik izango den (berriz ere, kontaktua soilik bermatuko genuke, salmentako prozesuan beste inolako paperik hartu gabe, hau, zuzenean artista eta eroslearen artean gauzatuko litzatekeelarik).\nProiektu berri honetan parte hartu nahi al duzu?\nAukeraketarako irizpidetzat inskripzio ordena soilik hartuaz, izena ematen duten lehen 50 artistek izango dute proiektu honetan parte hartzeko aukera.\nEdozein artistak har dezake parte, baita oraindik ikasle direnek ere.\nGaia askea da.\nAurkeztutako lanak ez dute zertan originalak izan behar.\nGehienez artistako 4 lan onartuko ditugu.\nFormatu eta tamaina guztietako lanak onartzen dira.\nIzen ematea gauzatzeko bidali beharreko dokumentuak honakoak dira:\nEgilearen Izena eta abizenak (izen artistikoa ere onartuko genuke)\nWeb orriaren edo eta blogaren helbidea, izan ezkero.\nArte lanen fitxa teknikoa: titulua, formatua, tamaina, materialak, urtea.\nAurkeztutako lan bakoitzaren argazkia bereizmen handian (JGP, gutxieneko bereizmena: 300 dpi). Deialdiaren onarpenak, Gallery Akaroren ordezkariei irudien erabilpen askerako eskubidea ematea dakar.\nEgileak bere lanak merkaturatu nahi dituen prezioen zenbatekoa.\nAkaro baten irudia (JPG, gutxieneko bereizmena: 300 dpi) (pertsonalizatua izan daiteke, eta izena edo eta titulua ere jar dakioke), irudiaren eskubide guztiak Gallery Akaro proiektuko ordezkariei luzatuaz*.\nIzen ematea burutzeko, aipaturiko dokumentuak honako helbidera bidaliko dira: galleryakaro@gmail.com, gai moduan IZEN EMATEA_ABIZENA, Izena ipiniaz.\nIzen ematea gauzatzeko epea, goian aipaturiko kantitatera iristean (50) amaituko da. Inolako zalantzarik edo galderarik izan ezkero proiektuaren edo deialdiaren inguruan, jar zaitez zuzenean gurekin harremanetan.\n* Artistek buruturiko lan guztien artean Akaroak soilik izango dira fisikoki erakusgai ipiniak izan daitezkeenak, nahiz eta Interneten (Gallery Akaroren blogean eta facebookean) ere ikusgai egongo diren. Irudi hauek proiektuaren zati garrantzitsua osatzen dutenez, behin behienean, proiektua beraren logotipo moduan ere erabiliak izan daitezke.


Instrumentu guztiak martxan Arrasate Musikaleko zikloan - Arrasate - Goiena.eus\nInstrumentu guztiak martxan Arrasate Musikaleko zikloan\nMireia Bikuña 2013-05-10 15:08\nHilaren 4an hasi zuen Arrasate Musikalek ziklo musikala; eta ekainaren 28ra arte, eskolako instrumentu guztiak martxan ipiniko ditu, askotariko 22 emanaldi egiteko. Arrazoia, bat eta bakarra: Arrasate Musikalen 40. urteurrena.\nHori behar den moduan ospatzeko jai handia maiatzaren 25ean egingo dute, baina aurreko eta ondorengo asteetan, txistu, gitarra, saxofoi, gaita, biolin, piano, tronboi eta bestelako instrumentuekin kontzertuak egingo dituzte.\nZiklo musikaleko lehen emanaldia, esan bezala, maiatzaren 4an egin zuten Herriko Plaza Nagusian. Hain justu ere, txistularien doinuak izan ziren protagonista. Bada, oraingo aste bukaeran, biolinak izango dira nagusi, Kulturaten, 18:30ean. Martitzenean, hilaren 14an, aldiz, gitarra astinduko dute Arrasate Musikaleko ikasleek. Emanaldi hori ere Kulturaten izango da, 18:00etan.\nHauek dira ziklo musikaleko maiatzeko emanaldiak: hilaren 17an saxo eta gaita emanaldia (Kulturaten, 18:30); hilaren 22an biolinena (parrokian, 20:00); hilaren 23an gitarrena (Kulturaten, 18:30); hilaren 28an tronpa eta tronpetena (musika eskolan, 18:30); hilaren 29an kantu kontzertua (parrokian, 20:00); eta hilaren 31n saxofoien emanaldia (musika eskolan, 18:00).\nEkainean ere beste hainbat emanaldi egingo dituzte. Horietan, biolontxeloa, klarinetea, pianoa eta tronboia izango dira nagusi. Gainera, ekainaren 14an Hezkuntza Berezikoek emanaldia egingo dute musika eskolan; eta ekainaren 21ean, kurtso bukaerako kontzertua Amaia antzokian.\nAzken bi emanaldiak Monterronen egingo dituzte: Arrasate Musikaleko Bandak kontzertua egingo du hilaren 24an, San Juan egunez, 13:00etan; eta Big Band taldeak hilaren 28an, 22:30ean


Zientzialari alemaniar eta estatubatuarrek bidea ireki dute tabakoarekiko mendekotasuna ezeztatzen duten botikak sortzeko | Consumer\nZientzialari alemaniar eta estatubatuarrek bidea ireki dute tabakoarekiko mendekotasuna ezeztatzen duten botikak sortzeko\nEspezialista horiek nikotinaren mendekotasun-efektua kontrolatzen duen garuneko molekula bat identifikatu dute\narabera: Ostirala, 2004ko azaroaren 05a\nFaktore sozialak eta psikologikoak alde batera utzita, zaila da erretzeari uztea, mendekotasun kimikoa sortzen baitu eta abstinentzia-sindromea. Zientzialariek hainbat ebidentzia dituzte nikotina mendekotasuna eragiten duen konposatutzat hartzeko. Tabako-hostoetan dagoen alkaloide horrek efektu hori eragiten du nerbio-sistema zentralean jardutean, eta, aldi berean, buruko eta oroimeneko alerta areagotzen ditu. Hala ere, orain arte ezin izan da argitu nola jarduten duen nikotinak burmuinean, botika jakin batzuen bidez haren ondorioak deuseztatzeko.\nOrain, Leizpig (Alemania) eta Coloradoko (AEB) unibertsitateetako ikertzaileak. ), Kaliforniako Institutu Teknologikoko zientzialariekin batera, urrats handia egin dute galdera hori konpontzeko. Karraskari transgenikoekin egindako esperimentuetan, Andrew Tapper-ek eta haren laguntzaileek nikotinaren mendekotasun-efektua erregulatzen duten molekuletako bat aurkitu dute. Bilaketaren ardatza azetilkolinaren hartzaile nikotinikoak izan ziren, burmuinera iritsi ondoren nikotina akoplatzen zaien neuronen gainazalean dauden molekulak. Hartzaile horiek bost azpiunitateren konbinazioez osatuta daude.\nTapper-en taldeak ikusi zuen hartzaile horietako alfa4 azpiunitatean mutazioak zituzten saguak bereziki sentikorrak zirela nikotinarekiko. Animalia horien neuronek nikotina-dosi txikiak hartzen zituzten, eta potentzia handiagoa, dosia handiagoa zenean. Genetikoki manipulatutako animaliei egindako portaera-testek erakutsi zuten nikotinarekiko mendekotasunaren prozesu bereizgarriak esperimentatzen zituztela: saria, tolerantzia eta sentsibilizazioa.\nNikotinak aktibatutako hartzaile zelularrak kanal porotsu gisa aritzen dira azetilkolina izeneko neurotransmisore batentzat, eta horrek beste konposatu kimiko endogeno bat askatzen du neuronetan. Dopamina da, plazer-sentsazioetan inplikatutako neurotransmisorea. Nikotinak dopamina askatzea ere eragiten du.\nOrain arte, hamaika unitatetako hartzaile nikotinikoak identifikatu dira gizakiarengan, eta horien konbinazioek ezaugarri funtzional eta ezaugarri farmakologiko desberdinak dituzten hartzaileen azpimotak sortzen dituzte. K Hogg eta D. Bertrand., Genevako Zentro Mediko Unibertsitarioa. Bi espezialistek nabarmendu dute ezen, hartzaileen azpimota asko daudenez eta haien funtzioei buruzko informazio zehatzik ez dagoenez, oso gutxi jakin ahal izan dela nikotinak neuronen estalkian dauden molekula horiekin nola eragiten duen, tabakoaren mendekotasun-efektua eraginez.\nKomunitate zientifikoak zenbait zantzu zituen, nikotina edo antzeko molekulak erradialki markatu ziren esperimentuei esker, nerbio-sistemako nikotina-hartzaileen banaketa ezagutzeko. Azterketa horiek erakutsi zutenez, erretzaileen garunek hartzaile gehiago dituzte, alfa4 eta beta2 azpiunitateek osatuak. Azterketa horien emaitzen arabera, nikotinak hartzaile neuronalen kopurua handitzen du, eta, hala, tabako-kontsumoa ohitura kroniko bihurtzen denean espero zitekeen desentsibilizazioari aurre egiten dio.\nAlfa4 azpiunitatearen genea manipulatu zuten zientzialari alemaniarren eta estatubatuarren esperimentuek argi eta garbi frogatzen dute molekula hori nikotinarekiko mendekotasunean sartuta dagoela, eta zigarroak uztea errazten duten farmakoetarako zuria izan daitekeela.\nIkerketa horrek erakusten du, halaber, tabakoaren mendekotasuna jasateko joera desberdina egon daitekeela, alfa4 eta beta2 azpiunitateek adierazten dituzten geneetatik zauritzen den aldaeraren arabera.\nbotikak mendekotasun tabako


Irudian, Fca. Vicente, Eusko Aterpea-ko 'Nikomedes Iguain Azurza' liburutegiko arduraduna, General Rodriguezeko Udalak eta Buenos Aires Probintziak 2007an eman zizkioten sarietako bat jasotzen\nAtsedenaldiaren ondotik, General Rodriguezeko 'Eusko Aterpea' Euskal Etxe argentinarrak ohiko jarduerei ekin die, ikasturte berriari ekinez. Elkartetik bertatik eman dute aditzera datozen asteetarako antolatutako programa. Aste Santuko geldiaren ostean, Nikomedes Iguain Azurza Herri Liburutegiak ateak berrirekiko ditu udako ordutegia mantenduz. Euskarazko doaneko tailerrak, haur eta helduentzat, apirilaren 5ean hasiko dira eta Aberri Eguna, berriz, apirilaren 6an ospatuko, ohiko elkarretaratze eta bazkariarekin.\nAste Santuaren karietara hartutako atsedenaren ostean, General Rodriguezeko Eusko Aterpea Euskal Etxearen baitango 'Nikomedes Iguain Azurza' Herri Liburutegiak udako ordutegia mantenduko duela adierazi du, alegia astelehen, asteazken eta ostiraletan 16:00etik 19:30ra. Astero hiru egun horietan Euskal Etxea (Mitre 370) egoitzan duen liburutegian dihardu Francisca Vicente de Ponce liburuzaina bolondres. Aipatu, bestalde, bertako apalak doaitza gisa azkenaldian iritsi diren 350 liburu baino gehiagorekin aberastu direla.\nCarmen eta Alicia Itcea ahizpek Euskal Herrian, Lazkaoko Maizpide barnetegian igaro dituzten bi hilabeteen (urtarril-otsaila) ondotik, arnasberriturik ekin diote Eusko Aterpean euskara tailerren antolaketari eta Euskal Etxeak apirilaren 5erako, larunbata, iragarri du hasiko direla eskolak, musutruke, ohi denez, haur zein helduentzat. 6-12 urte bitarteko haurrentzako ordutegia 11:00tik 12:30ra izango da, larunbatetan, jolasak eta plastika barne. Gazte eta helduei dagokienez, hona ordutegia: asteazkenetan 17:30etatik 19:00etara eta larunbatetan 15:30etatik 17:00etara.\nAzkenik, 'Eusko Aterpea'k, urtero bezala, Aste Santu ondotik, berezko data baino bi aste beranduago ospatuko du aurten ere Aberri Eguna, ohi duenez, aurtengoan apirilaren 6an, eguerdi t'erditatik aurrera, Jubilatuen eta Pentsiodunen Zentroan. Ekitaldiko bazkariko menua, hauxe: txorizoa errusiar entsaladarekin, errekia entsaladekin, postre izoztua, 3/4 ardo fina, gaseosa eta kafea. Menuaren prezioa 35 pesokoa izango da helduentzat eta 17koa 5 eta 12 urte bitarteko haurrentzat. Parte hartzeko interesa duten pertsonek Euskal Etxera (Mitre 370) joan beharko dute, Liburutegi orduetan, aldez aurretik izena ematearren.\nMarta Bersek bere esperientziak kontatu zituen 'Palabras mayores'-en\nTarettok lekukoa hartu dio Itceari lehendakari gisa Eusko Aterpean\nGral. Rodriguez eta Pilar-eko EEek Euskararen Eguna ospatu zuten\nUdalak eta Probintziak emandako bi sari Fca. Vicente de Poncerentzat


Ehunka etorkinek depresioa eta antsietatea pairatzen dute deserrotzearen ondorioz | Consumer\nEhunka etorkinek depresioa eta antsietatea pairatzen dute deserrotzearen ondorioz\nBizi diren egoera ekonomiko, sozial eta emozionalak gaixotasun larriak sorrarazten ditu.\nEtorkinak oso gutxitan joaten dira medikuarengana bere borondatez edo emigratzailearen edo transplantearen patologia deritzona pairatzen dutela jakinda. “Pisukideak edo herrikideak beren jokabidea aldatu dela ohartu dira. Triste daude, negar egiten dute edo are oldarkorragoak dira, nahiz eta kasu horiek urriak izan. Baina, normalean, medikuarengana joatea erabakitzen dute, fisikoki gaizki sentitzen direlako. Arazoa somatizatzen dute, eta horrek mina eragiten die.' Orduan, familiako medikuek gure esku uzten dituzte”, azaldu du Luis López psikiatrak eta Cartagenako Haur Osasun Mentaleko Zentroko koordinatzaileak. Depresioak eta antsietateak ehunka atzerritar iratzen dituzte, nazionalitate guztietakoak, eta Murtziako ospitaleetako psikiatria-kontsultetatik igarotzen dira, immigrazio gehien jasotzen duen Espainiako eskualdeetako batetik. Egoera ekonomiko, sozial eta emozionalean buru-belarri aritzen dira patologia larriak izateko.\nPaziente horien sintoma fisikoak, Luis Lópezek eta María Eulalia Ruizek, Morales Meseguer ospitaleko Psikiatria Zerbitzuko buruak, adierazten duten bezala, gorakoak, alterazio gastrointestinalak, insomnioa, menorrea, hipertentsioa, muskuluetako mina, ultzerak… izan daitezke. Ruiz ere Murtziako Unibertsitateko Psikiatriako irakasle titularra da, eta “kasu aurreratuak” zehazten ditu.\n“Transplantearen barruan, bi nahaste daude: deserrotze-koadro depresiboak (ohikoenak) eta koadro deliranteak. Jazarpen-, erreferentzia- edo erruduntasun-delirioak izaten dituzte.\nGaixotasunak berdin eragiten die bakarrik atzerriko familia bateko kide gisa iristen diren etorkinei. Izan ere, eragileak berberak dira: desorientatuta daude, ez dira bertako biztanleekin komunikatzen, beren kulturari atxikitzen zaizkio eta beren nazionalitate bereko beste etorkinekin bakarrik erlazionatzen dira, gizarte-bazterketaren beldur direlako. Deserrotzea larriagotu egiten da lana ez denean emigratu aurretik amesten zutena, etxebizitza aurkitzea kostatzen zaienean edo baldintza penagarrietan bizi direnean, batez besteko herritar baten bizi-erritmoa eramateko aukerarik gabe. Arazo mentalak patologia larri bihur daitezke, Ruiz psikiatraren arabera, jatorrizko herrialdeetara itzultzea ezinezkoa bada.\nAtzerritarren deserrotzearen sintoma bat da edozein herritarren kultura-ezagutza misterioa dela haientzat. “Gauza tradizionalekiko jakin-min handia sentitzen dute”, gogoratu du Susana Hernándezek, Murtziako Atime etorkin-elkarteko gizarte-langileak. “Aste Santuan magrebtar asko etortzen ziren honaino prozesioak, enborrak eta zergatik egiten diren galdetzera. Erromeriak eta Ama Birjina nor diren ere ez dute ulertzen. Interes handiz galdetzen dute Murtziako gizarteari buruz gehiago jakiteko ezagutu nahi dutelako”.\ndeserrotze gaixotasunak inmigrantes-eu


Ostadar - Wikipedia, entziklopedia askea.\n(«Ortzadar» orritik birbideratua)\nOstadarra Galdio herriaren gainean, Nafarroa.\nOstadarra urjauzi baten gainean.\nOstadarraren antzerako haloa.\nOstadarra, uztargia, ostarkua, ortzadarra, ostilika edo Erromako zubia, gertaera optiko eta meteorologiko bat da, zeruan, jarraikako argi zerrenda bat eragiten duena, eguzkiaren izpiek Lurreko atmosferan aurkitzen diren hezetasun tanta txikiak zeharkatzen dituztenean. Forma, arku kolore anitz batena da, gorria kanpoalderantz duena eta morea barnealderantz. Ez da hain ohikoa ostadar bikoitza, bigarren arku bat duena, ilunagoa, koloreen ordena alderantziz duena, hau da, gorria barnealderantz eta morea kanpoalderantz.\nOstadarrak, jarraikako kolore zerrenda bat erakusten duen arren, ohi, osatzen duten koloreak sei direla onartzen da: gorria, laranja, hori, berdea, urdina eta morea, argiaren maiztasunen deskonposaketen ondorio, eta hiru oinarrizko koloreek, eta hauek, euren arteko nahasketetan emandako beste hirurek emandakoek osatua, tradizionalki, 7 kolore aipatzen diren arren, urdina eta morearen artean anila jarriz.\n1 Ostadarren zientziaren historia\n2 Bibliako istorioa\n3 Azalpen zientifikoa\nOstadarren zientziaren historiaAldatu\nDuela hiru mende baino gehiago, Isaac Newtonek, prisma baten bidez, Eguzkiaren argi zuriak, gorritik abiatutako koloreak zituela frogatu ahal izan zuen. Gorritik abiatu eta laranja, horia, berdea, urdina eta aniletik pasatuz, morera iritsi arte. Argiaren banaketa honek, eratzen duten koloreetan, argi zuriaren deskonposaketa izena jasotzen du.\nNewtonen esperimentua, errepikatzeko nahiko erraza da, ez baita tresna zientifiko berezirik behar aurrera eramateko. Gaur egun ere, lehen, bigarren eta goi hezkuntzako optika ikasleentzako esperimenturik eder eta hezitzaileenetako bat da.\nBaina Newton jaio baino mende mordo bat lehenago, naturak jada deskonposatu zuen eguzkiaren argia behin eta berriz gure arbasoen begien aurrean. Batzuetan, zirimiri baten ondoren, beste batzuetan, ekaitz baten ondoren. Egia esan, ostadarra, denbora luzez, gertaera harrigarri zein beldurgarria izan zen. Batzuetan, iragarpenen ekarle bezala hartua, beste batzuetan elezaharren inspiratzaile bezala, eta beti arte lan bat bezala, beti izan da miragarria gizakiarentzat.\nOstadarraren oinarrizko Teoria, baina, Newtonen aurrekoa izan zen. Lehenik Antonius de Deminik garatua 1611n, ondoren, René Descartesek berriz hartu eta findua izan zen. Ondoren, Ostadarraren Teoria Osoa, hasiera bezala, Thomas Youngek proposatu zuen, eta beranduago, xehetasunez Potter eta Airyk landua.\nItun Zaharraren arabera, ostadarra, Jainkoak sortu zuen Uholde Handiaren ondoren. Istorioan, ostadarra, jainkoaren borondatearen adierazgarri bezala agertuko zen, gizakiei, Jainkoak berak Noeri eginiko promesa gogoratzeko, non Lurra, sekula gehiago eurite batekin ez zuela suntsituko zioen\n"Nire arkua jarriko dut lainoetan, lurra eta nire arteko adostasunaren seinaleagatik izango dena. Eta lainoak lurrerantz etorraraziko ditudanean, orduan ikusi ahal izango da nire arkua lainoen artean. Eta gogoratu nire adostasunaz, ni, zuek eta bizidun ororen artekoa, eta ez dut berriz euriterik bidaliko bizitza suntsitzeko" (Hasiera 9:13,15 RVA).\nEguzki argiak euri tantak zeharkatzen dituenean, hauek, norabide guztietan zabaltzeaz arduratzen dira, baina batzuetan, besteetan baino gehiago. Ostadarren eraketarekin zerikusia duten eguzki izpiak, euri tantetatik, bertan sartu aurretik zeramaten norabidearekiko 138 graduko angelu batekin irteten dira. Hau da "ostadarraren angelua", René Descartesek 1637an aurkitua. Argia 180 graduko angeluarekin irtengo balitz, orduan, etorri den tokitik itzuliko litzateke. Irteera angelua 138 gradukoa bakarrik denez, argia, ez da zehatz-mehatz bere jatorrirantz islatzen. Honek, ostadarra guretzat ikusteko modukoa izatea eragiten du, ez baikara zehazki Eguzkia eta euriaren artean aurkitzen. Honela, beti, ostadarrari begira jartzen bagara, eguzkia gure atzean egongo da.\nZehatzago esateko, argi horia da bere jatorrizko ibilbidearekiko 138 gradutara zabaltzen dena.. Gainontzeko koloreen argia, pixka bat ezberdinak diren angeluetan zabaltzen da. Ostadarreko kolore gorria, 138 gradu baino zertxobait gutxiagoko norabide batean zabaltzen da, argi morea, tantetatik, angelu handixeago batean irteten den bitartean.\nOstadarra "egiten" duten moduko eguzki izpi batek, bere norabidea hiru aldiz aldatzen du euri tanta batean zehar mugitzen ari den bitartean: Lehenik, tantan sartzen da, pixka bat errefraktatzea eragiten duena. Orduan, tantaren kontrako muturrerantz mugitzen da, eta honen barne aurpegian islatzen da. Azkenik, berriz errefraktatzen da, euri tantatik banandutako argi bezala irteten denean. Koloreetan deskonposatzea posible da, ur tantaren errefrakzio indizea, uhin luzera bakoitzerako, ostadarraren kolore bakoitzerako, pixka bat ezberdina baita.\nInteresgarria da, lehen eta bigarren ostadarren artean dagoen tartetik argirik ez dela agertzen aipatzea. Hau, zenbait behaketekin bat dator; hauek, bi arkuen arteko tokia oso iluna dela diote, bigarren arkuaren kanpoaldeko zatian eta lehenaren barnekoan, argi kopuru handi bat ikus daitekeen bitartean; hau, ostadarra eratzeko errefraktatu aurretik kontzentraturiko argi zuriaren islagatik da. Bi arkuen arteko toki ilun hau, ur gortinaren intentsitateagatik da, bere barnerantz, ahal duen argi guztia xurgatzen duena, eta, beraz, bigarren arkua, lehenaren isla da ikuslearen norabidean eta "Alexandroren Zerrenda" bezala ezagutzen da.\nTeorikoki, eguzki izpiak hiru, lau edo bost aldiz euri tanten barnean islatu ondoren, beste hainbeste ostadar sor daitezke. Hirugarren eta laugarren arkuak, ikuslea eta eguzkiaren artean daude, baina, eguzki argi zuzena, ostadar ahulekin alderatuz oso distiratsua denez, beharbada, gertaera hau ez da sekula ikusiko. Baina, bosgarren ostadarra, lehena eta bigarrena gertatzen diren zeru toki berean gertatzen da, eta ikusi beharko litzateke, bere argi ahulagatik ez balitz. Posible da, laborategiko esperimentu batean, 13 ostadar ikusgarri lor daitezkeela frogatzea, baina, logikoki, bere intentsitatea nabarmen jaisten da.\nBatzuetan, lehen eta bigarren arkuak oso distiratsuak direnean, lehenaren barnean hirugarren bat eta bigarrenaren kanpoaldean laugarren bat ikus daitezke. Arku hauei, arku supernumerario deritze eta argi interferentziazko efektu bereziengatik gertatzen dira.\nOstadar bat ikusten duen norbaitek, egia esan, ez dabil toki finko batean dagoen zer edo zer ikusten. Ostadarra, mamu bat, irudi bat baino ez da. Esaten denez, hegazkin txiki bateko bidaiari batek, behin, pilotuari, ostadarraren erdialdea zeharkatzeko eskatu zion. Ostadarra sekula ez zen hazten hegazkina harengana zihoan heinean. Handik denbora batera, ostadarra desagertu egin zen, hegazkinak, euriak ostadarra eragiten zuen tokitik kanpo hegan egin baitzuen. Honela, bidaiari inuzente hau, ostadarraren artetik hegan egiteko gogoarekin geratu zen.\nBaldintza atmosferikoak eta behaketa tokia bikainak badira, orduan, euriak eta Eguzkiak elkarrekin lan egiten dute argi eraztun oso bat eratzeko, ostadar biribila deitua, 2007ko abuztuak 6an Malasiako Langkawi uhartean ikusi zena bezala. Ohiko ostadarretan, gorria da kanpoaldeko kolorea, eta morea barnekoa, baina biribiletan, kontrako ordenan daude.\nArgiaren deskonposaketa ur tanta batean\nOstadar bat ikusteko baldintzei dagokionez, ikuslea, euria eta tanta esferikozko euri baten artean (euri uniformea) egotera mugatzen da. Posible da ikusleak, euria, bera dagoen tokian uniformea ez dela uste izatea, baina bai izan behar du ostadarra egongo litzatekeen tokian. Eta noiz dira tantak esferikoak? Tantak, esferikoak dira, abiada konstante edo uniforme batean erortzen direnean. Hau, posible da grabitate azelerazio baldintzetan, airearen oposizio indar likatsuak kontutan hartuz. Tanten abiadura uniformea dela betetzen denean, tantak, orduan, gutxiengo azaleran gehiengo bolumen bat hartzen du (esfera). Bakarrik baldintza hauetan da posible tanta barneko argi zabaltzea, eta, beraz, ostadarra, baina, esferaren aldaketa arinek, ostadar batean aldaketa ezberdinak eman ditzakete. Beraz, euria ez da bizia izan behar, ezta aireak eragindakoa ere. Horregatik ez da ikusten ostadarra euria eta eguzkia dagoen oro.\nGarrantzitsua da Eguzkiaren altuera ikustea, batek ostadar bat ikusten duenean, batek, ostadar horretaz zenbat ikus dezakeen jakiten laguntzen baitu: eguzkia zenbat eta beherago egon, altuagoa izango da ostadarraren tontorra, eta alderantziz. Lurrazaletik pixka batt altxa daitekeen batek, ostadar batzuk ostertzetik behera jarraitzen dutela ikusiko luke. Mendi altuak eskalatzen dituztenak, batzuetan, ostadar biribil osoen zati handi bat ikusi ahal izan dute. Baina mendiak eurak ere ez dira ostadar biribil oso bat oso-osorik ikusteko haina altuak.\nHegazkin pilotuek, batzuetan, ostadar biribil osoak ikusi izana aipatu dute, baina bitxia baldin bada ere, gainerako bidaiarientzat oharkabean pasatu izan dira. Hau, hegazkineko leihoak oso estuak direlako izan daiteke, eta, beraz, ikuspen eremu txikia eskaintzen dute, pilotuak duen ikuspen eremu handia ez bezala.\n(Gaztelaniaz)Ostadarra Descartesen arabera\n(Gaztelaniaz)Meteolorogiako gertaera fisikoak\nAzken aldaketa 1 uztaila 2020(e)an, 16:34(e)tan\nOrriaren azken aldaketa: 1 uztaila 2020, 16:34.


Ruper Ordorika: “Boxealariek sparring bat behar duten bezala, beste batek entzuten duenean osatzen da musika” | Geuria\nAspaldian ez da Basaurin aritu, eta MAZera etortzeko gogoz agertu da. Ikasle garaian, bi urtez Pozokoetxen bizi izan zen, eta hango etxeko sukaldean abestu zizkion lehen aldiz Atxagari haren poemekin egindako kantuak.\nRuper Ordorika (Oñati, 1956) musikaria Basaurira itzuliko da maiatzaren 23an Musika Alternatiboaren Ziklora (MAZ). GEURIA berarekin solasean ibili da kontzertua eman aurretik.\nZer suposatzen du zuretzat MAZ Basauri jaialdian kartel-buru izateak?\nEgia esan, Basaurin jo ahal izatea oso garrantzitsua da niretzat. Aspaldian ez naiz Basaurin aritu, eta hori da burura etortzen zaidan lehenengo erantzuna. Garai batean asko jotzen genuen Social Antzokian eta berriro itzultzeak poztasuna ematen dit.\nGainera, Audience talde gernikarrarekin elkarbanatuko duzu eszenatokia…\nBai. Lehendik ezagutzen dudan taldea da. Noizbait elkarrekin jo izan dugu eta gustura elkarnabatuko dut eszenatokia MAZ Basaurin, noski.\nMAZ Basaurira hurbilduko direnek zer ikusiko dute Ruper Ordorikaren kontzertuan?\n‘Lurrean etzanda’ azken diskoa ardatz hartuko dugu, baina gu harantzago goaz: beste disko eta saio ezberdinetako abestiak ere joko ditugu.\nBasaurin bizi izan zinen orain zenbait urte, ezta?\nHala da, bai. Urte asko pasatu dira geroztik eta seguru nago Basauri oso aldatua dagoela. Unibertsitatean nenbilenean Bilbon, Pozokoetxeko auzoan bizi izan nintzen bi urtez.\nEta bi urte horietan euskara irakasle lanetan ibili omen zinen…\nPozokoetxen antolatu ziren euskara eskola batzuk ematen aritu nintzen unibertsitateko ikasketak egiten nituen bitartean. Lagun batekin batera irakasten nuen euskara gure kabuz, inolako erakunderen parte izan gabe.\nNola gogoratzen dituzu garai haiek Basaurin?\nOso giro gatazkatsua bizi genuen: langile mugimendu oso indartsua zegoen Basaurin eta jende askok lotzen zituen askatasun gogo horiek euskal munduarekin. Gaur egun hori asko aldatu da.\n‘Hautsi da anphora’ zure lehenengo diskoak harremana omen dauka Basaurirekin…\n80. hamarkadaren inguruan Bernardo Atxaga Bilbora bizitzera etorri zen. Orduan guztiz ezezaguna zen, baina nik ezagutu nituen bere poema batzuk eta pare bat musikatu nituen. Pott Bandaren hasieretan (1980) harremanetan jarri ginen eta bertan esan nion bere poema batzuei musika jarri niela. Ez nizkion erakusten, baina egun batean Basaurin azaldu zen Atxaga eta Pozokoetxeko nire etxean, sukaldean, abestu nizkion. Diskoa bera Galdakaon grabatu nuen.\nWikipediak dioenez, “euskal musikari berritzaile eta nazioartekoa” zara, baita “euskal kantagintzak eman duen bakarlaririk enblematiko eta gorenetakoa” ere. Horrela ikusten duzu zure burua?\nEz dakit nire burua nola definitu ere! Neure eginkizunari, neure hariari tiraka nabil hasieratik eta berdintsu ikusten dut nire burua, baina egia da denborarekin beste era batera hartzen zaituztela eta horrek gehiago konprometitzen zaituela. Ahal bezala ibiltzen gara gu eta Wikipediak bereak egiten ditu.\nAurten 35 urte beteko dituzu musikaren munduan. Zein hausnarketa egiten duzu?\nLehenengo diskoak sortzeko denbora gehiago behar izaten nuen eta azkenengo diskoa, ‘Lurrean etzanda’, urtebetean egin nuen. Egia esan, lan handiak izan dira lehenengo urteetakoak. Egun, diskoko lehendabiziko kontzertuak egin eta geroko tartetxoan nabil eta nik uste dut laster hasiko naizela gogo berriekin gauzak egiten. Hala ere, zuzeneko emanaldiak berpizkunde bat dira niretzat eta asko disfrutatzen ditut.\nNola azalduko zenuke, laburrean, disko bat sortzeko prozesua?\nKantuak gehienetan bakarka ontzen ditut, nire etxean normalean. Gero, badut azkenengo urteetan ohitura bat, niretzat oso ederra dena: neure antzinako baxujole batekin, Alberto de la Casarekin, elkartzen naiz. Formak ematen dizkiegu abestiei musikarekin.\nNik beti esan dut boxealariek borrokatzeko sparring bat behar duten bezala, musika benetan beste batek entzuten duenean osatzen dela. Hau da, zu bakarrik zaude, kantutxo bat egiten duzu eta beste bati abesten diozunean gauzatzen da benetan hori.\nGaur egun, euskal musikaren eszena nola ikusten duzu?\nGaldera zaila erantzuteko. Nire ustez, oso oparoa da euskal musika. Joera askotako musikariak eta abeslariak daude, baina testuinguru oso gatz batean: gero eta ate gehiago ixten zaizkio musikan ikasi eta sakondu nahi duenari. Kultura alor guztietan igarri da hori eta testuingurua oso zaila egiten zaio musikariari, baina artean ateratzen dira proposamen berriak eta oraindik uste dut eskaintza oparoagoa dela eskaera baino.\nSailkatuta: 2015, Basauri, Elkarrizketa, MAZ, Musika, Ruper Ordorika\n008. alea – 2015 Apirila/Maiatza – Geuria aldizkaria


TweetReach URL zehatzak, hashtag-ak, gako-hitzak edo kontuen aipamenak denbora errealean jarraitzeko eta artxibatutako datuen berri emateko aukera ematen dizu. TweetReach Pro-ren lehen Twitter historikoa analytics Twitterreko artxibo osoaren berri ematen du, 2006ra arte.\nAnalytics - TweetReach-ek Twitterreko datuak kontrolatzen ditu joera eta irteera berrien bila eta automatikoki gehitzen ditu funtsezko argibideak zure arbeleko ikuspegi korrontean.\nTxostenak - TweetReach Pro-ren jarraitzaile interaktiboak ezin hobeak dira Twitter-en emaitzak denbora errealean kontrolatzeko. Eraiki txosten ederrak zure interes taldeekin partekatzeko.


Eduardo Apodaka: “Filosofian egiten ari dena jaso eta modu ulergarrian zabaldu nahi dugu, euskaraz” - etakitto.eus\nEduardo Apodaka: “Filosofian egiten ari dena jaso eta modu ulergarrian zabaldu nahi dugu, euskaraz”\n“Globalizazioaren ondorenaz: apokalipsia, egia-ostea eta subjektuaren autonomia” izenburuko proiektuari esleitu diote XV. Juan San Martin Beka. Aurten ikertuko den arloa filosofia izango da eta Eduardo Apodaka, Joseba Gabilondo eta Mitxelko Urangak osatzen duten hirukoteak globalizazio ostearen hiru alderdi esanguratsuenak jorratu, landu eta hausnartu nahi ditu, filosofiaren arlo ezberdinetatik abiatuta.\nZein da zuen proiektuaren proposamena?\nIzenburuan ikusi daitekeen bezala, marko baten barruan hiru gai landuko ditugu. Globalizazioaren ondorena aipatzen dugu, globalizazioa amaituta egongo balitz bezala. Oraindik ez da amaitu, baina aldaketak begi bistakoak dira. Orain asko hitz egiten ari da klima aldaketarekin eta industriaren eta gizartearen garapenarekin batera etorriko diren kolapsoei (erregai fosilen bukaera, adibidez) buruz. Horietan guztietan ideia berbera ikusten da: apokalipsia. Izenburuan berba hori jarri dugu, filosofo askok erabiltzen dutelako. Apokalipsia ez da nahita nahiez munduaren bukaera, baina bai oraingo munduaren bukaeraz pentsatzeko marko bat.\nMarko horren barruan nolako hausnarketa egingo duzue?\nGuretzat nagusi diren hiru gai proposatu ditugu. Batetik, apokalipsiari dagokionez, denbora, historia… aztertuko ditugu. Orain arte aurrera egiteaz egin da berba beti: garatzeaz, hazteaz, eraikitzeaz, gehitzeaz… Orain, ostera, kontrakoaz hitz egiten hasi gara: desazkundea, garapena gelditu behar dela, hiri geldoak behar ditugula, gutxiago kontsumitu behar dugula… Gure oraina eta etorkizuna begiratzeko beste modu bat da, eta premiazko kontuak (adibidez, klima aldaketa) gertatzen direlako zabaltzen ari da. Ez da alarmismo kontu bat, arrazoi serioak daude horretaz berba egiteko. Gai honetan historiaren gaia landuko dugu: zer dugun aurrean, gaur egun historia nola irudikatzen dugun eta filosofian zer esaten ari den horren inguruan. Bigarren gaia subjektuarena da. Subjektu moduan zer egin dezakegu? Zerbait egin ahal dugu? Badugu erantzukizunik? Badugu libre eta moralki jokatzerik? Edo, besterik gabe, sistema geldiezina delako hau guztia gainera datorkigu eta ezin dugu ezer egin? Subjektuaren ideia erruduna topatzeko erabiltzen da, baina filosofian egon den kezka izan da aldaketarako subjektua zein den, nola sortzen den eta abar jakitea. Erronka unibertsal baten aurrean bagaude, subjektuaren gaineko gogoetari buelta eman behar zaio. Hirugarren gaia popularragoa da: egia-ostea (post egia edo fake news). Filosofiatik hartuta, jakintza da gai honetan lantzen dena. Hau da, nola sortu ahal dugun egia eta nola eraiki edo berreskuratu ahal dugun krisian dagoen egia, gaur egun egia benetan zatikatzen ari denean eta bakoitza bere egiari so bizi denean, eta ondokoaren egiaren aurrean harresiak eraikitzen direnean edo, besterik gabe, harriak botatzen direnean.\nZein da zuen helburua proiektu honekin?\nMunduko bazter honetatik filosofian egiten ari dena jaso eta, ahal dela, modu ulergarrian zabaltzea, euskaraz. Gainera, ekarpen propioak egin nahi ditugu.\nEuskaraz egiteak nolako balioa ematen dio lanari?\nAzken urteotan saioen edo entseguen arloan asko argitaratu da euskaraz, gauza onak gainera, eta itzulpenak ere egin dira, baina hala ere beti gabiltza oso hankamotz. Beraz, edonork irakur ditzakeen filosofia liburuak argitaratzea da gure asmoa. Guztira hiru liburu argitaratuko ditugu, gai bakoitzerako liburu bana. Horrela, filosofiari buruz euskaraz irakurri nahi duenari aukera eman nahi diogu. Gutako bakoitzak bere lana egingo du, besteekin elkarturik. Hau da, hiru liburu izango dira, baina hiruren artean marko bera egongo da eta hiruren artean solasaldia eta keinuak egongo dira. Beraz, liburu bakoitza bakarka irakurri ahal izango da edo hirurak bere osotasunean. Nire kasuan Euskal Herria ez aipatzen saiatuko naiz, nahita, baina euskaraz eta Euskal Herritik egin nahi dut, nik neuk daukadan begiradatik. Neurri batean irakurleak ikus dezala nondik hitz egiten ari naizen, baina ez geure zilborraz hitz egiteko. Mitxelko Urangak, bere aldetik, egia-ostearen gaia jorratuko du eta badakit hezkuntzaren aldetik joko duela neurri handi batean. Joseba Gabilondoren kasua bereziagoa da AEBtan bizi delako aspaldi eta ondo ezagutzen duelako hango giro intelektuala, politika, filosofia eta literatura. Alde horretatik ekarpen bereziago bat espero dut. Beraz, ikusi daiteke tonua ezberdina izango dela.\nZuk zein gai landuko duzu zehazki?\nEsan bezala, Mitxelkok egia-ostearen gaia landuko du, Josebak apokalipsiaren ideia (denbora eta historia nola erabili diren pentsamendu politikoan eta filosofian, besteak beste) eta nik subjektuarena. Nire asmoa da filosofia modernoan subjektua nola landu den aztertzea, baina batez ere gaur egun aldaketaren subjektua nola pentsatu ahal den ikustea. Askatasuna, emantzipazioa, justizia… berba asko hartu ditu aldaketak, baina begi bistan dago mundua aldatu behar dugula. Beste mundu bat posible zela esaten zenean, zera esan beharko litzateke: “Bai, baina nola?”. Baina ez bakarrik mundua nola aldatu jakiteko, baita gure ingurua ere.\nBakoitzak bere aldetik arlo bat ikertuko du eta, era berean, solasaldia sortuko da zuen artean. Nolako lan-prozesua jarraituko duzue hori lortzeko?\nNeurri batean, gure artean dugun ia etengabeko solasaldia formalizatu nahi izan dugulako aurkeztu dugu proiektua. Gutxitan ikusten dugu elkar, baina ia egunero gaude kontaktuan eta azken urteotan gure lanak partekatzen, irakurtzeko gaien zerrendak osatzen eta iritzi trukean ibili gara. Kezka edo arrangura berdinak genituelako aurkeztu genuen proiektu hau: batetik, euskaraz egiten zen filosofiari buruzko kezka; eta bestetik, gaiari buruz hausnartzeko gogoa. Horrela, metodologiari begira, gure hartu-emana formalizatuko dugu, idatzi ahala testuak elkarri pasako dizkiogu, iritziak trukatuko ditugu eta, neurri batean, besteen iritziak emendatuko ditugu norberaren lanetan.\nBeraz, esan daiteke dagoeneko martxan zabiltzatela.\nBai, proiektu hau orain arte egin eta eraman ditugun gogoeta-ildo batzuen konbergentzia da. Aurretiaz gai hauen inguruan gauzak egin ditugu, baina proiektu hau prestatzeko lanean jarri behar izan gara. Adibidez, liburu bakoitzaren gidoia zein izango den aurkeztu behar izan dugu eta horretarako liburuaren hezurdura zein izan beharko den prestatu behar izan dugu. Lana aurreratuta dagoela esan dezakegu, baina hori bai, gero idatzi egin behar da eta kasu hauetan zailena beti izaten da idaztea.\nNoiz ikusiko dugu zuen lanketaren emaitza?\n18 hilabeteko epea dugu, baina urtebetean amaitzea da asmoa. Hau da, 2022. urte osoan lanean ibiliko gara eta urte amaierarako lana amaituta edo amaitzear egongo da. Horrela, 2023. urteko lehenengo zatian liburuak argitaratzea da gure nahia.\n#filosofiaEduardo ApodakajsmJuan San MartinJuan San Martin beka\n« Mikel Elizondo: “Bilatzen badakizu, Google-en erantzun guztiak aurkitu ditzakezu” “Meetings at the Library”, ingelesa praktikatzeko bilerak egingo dira udal liburutegian »


Ingelesa - Mondragon Lingua\nIkaskuntza eta zerbitzua: Ikastetxean ASPACEko bi gela izateak, 6.mailako eta Aspaceko ikasleak elkarrekin lanean aritzeko aukera ematen digu, helburuak, gelak, jolas jarduerak eta kulturalak partekatuz…\nOso esperientzi aberasgarria izaten ari da, bai Santa Teresako ikasle eta irakasleentzat baita Aspacekoentzat ere. Batzuk besteengandik ikasten dute, norberak dituen aukerak eta elkarren osagarri izateak duen garrantzia baloratzen ikasteko lagungarri zaie.\nUrtez urte proiektu hau aberasten joan da, sendotu egin da, guk ikastetxean bizi dugun moduan. Jarduera ezberdinetan txertatzen joan da:\n2016ko hiriburuko danborradan Aspaceko bi ikaslek parte hartu dute, familien laguntzaz eta ikastetxeko beste ikasleekin batera ibilbide osoa eginez. Jarduera honek irakasleak, ikasleak eta familiak integratzen lagundu digu.\nInauterietan, ikasturte bukaerako antzerkian eta 6.mailako ikasleekin egiten ditugun energia tailerretan ere parte hartzen dute; ia jarduera gehienetan integratzen dira.\nAspaceko ikasleen familiak oso pozik eta eskerturik daude Aspace bertako Monitore nahiz Ikastetxeko irakasle eta zuzendaritzarekin, ikasle hauek, baztertuak eta isolatuak egon ez daitezen lanean ari baitira. Integraziorako eta elkarrenganako eskubideen aitortzarako oso esperientzi ona izaten ari da.


Bilaketa- eta erreskate-taldeak sortu dituzte labezomorro ziborgekin eta dronekin - Xehetasuna - Adimen Lehiakorra\nBilaketa- eta erreskate-taldeak sortu dituzte labezomorro ziborgekin eta dronekin\nBost urte baino gehiago daramatzate lanean Ipar Karolinako Estatuko Unibertsitatean, Estatu Batuetan, non labezomorro ziborgak garatu baitituzte: organismo biziaren eta robotaren arteko konbinazio bat, larrialdietako langileei laguntzeko prestatua, hondamendi baten ondoren bizirik dauden lagunak aurkitu behar direnerako.\nBereizmen handiko mikrofonoak ditu teknologiak, soinu garrantzitsuak biltzeko, alde batetik, eta soinuaren jatorriak zein den aurkitzeko, bestetik. Haren ahalmena handitzeko, ziborgaren teknologia dron bidez nola kontrolatu aztertzen ari dira ikertzaileak. Izan ere, dronak gai dira lurrikararen baten ondoren edo bestelako hondamendi baten ondoren iritsi ezin den lekuetara iristeko eta bizirik dauden lagunak aurkitzeko.\nAlper Bozkurt irakaslea buru duen taldeak ornogabe txiki horiek Biobot bihurtu ditu; robot biologikoaren laburdura. Intsektu ziborg bat izan daitekeenaren lehen fasea da, eta, fase horretan, elektrodo ñimiño batzuk ezarri zaizkie antenetan eta zerkoetan (atzealdean dituzten zentzumen-organoak).


Asteburuan jokatu dute partaidetzako gazteek lauko finala. Finalerdia zapatuan jokatuko zuten Hernani txiki taldearen aurka. Partidua irabazita (59-69), finalerako txartela lortu zuten eta domekan Hernani taldea izan zuten aurkari. Partidu borrokatua baina azkenean garaipena gure mutilentzako (63-68).\nPartaidetzako gazte mailako txapeldunak dira Mondragon Unibertsitatea taldeko gure mutilak. Jose Mari Balzategiren zuzendaritzapean, domeka honetan jokatu dute finala Hernanin, bertako taldearen aurka.\nPartidu borrokatua izan zen, eta Hernani taldea aurretik joan zen zati handi batean. Gure taldeak defentsa lan handia egin zuen kantxa osoan, eta Hernani taldeak berriz, zonako defentsa egin zuen. Apostu honek bere fruituak eman zituen bereziki partiduaren azken minutuetan. Erritmo handiko partidua izan zen eta hiru minutu falta zirenean bost puntuko aldea lortu genuen. Alde hau bukaeraraino mantentzen asmatu zuen etxeko taldeak (63-68).\nFinala irabazita mailaz igotzeko txartela lortu dute gure mutilek, eta errendimendu mailan jokatzeko aukera izango dute datorren denboraldian.


Harea, osagai funtsezkoa igeltserotzan | Consumer\nHarea, osagai funtsezkoa igeltserotzan\nHezetasuneta nahasketaren osaerak zehazten dute obren akabera eta erresistentzia\nMorteroa zementuaren edo karearen eta harearen eta uraren arteko nahasketa da. Igeltserotzan erabiltzen den masa horren osaerak obren erresistentzia eta malgutasuna handitzeko aukera ematen du, gehitzen den zementu edo kare kantitatearen arabera. Hala ere, bi kasuetan, harea funtsezko materiala da. Nahasketaren homogeneotasuna hobetzen du, morteroa gogortu ondoren pitzadurak ekiditen ditu eta ezinbestekoa da eraikuntza-elementuak (adreiluak, esaterako) lotzeko.\nEzinbestekoa da erabilitako materialak zikinkeriarik ez izatea\nHorrelako lanetan gomendatzen den harea harrobi eta ibaietako ale xehea da. Buztin-jatorriko hareak ez dira egokiak, nahastea hondatu eta zementuari eraso egiten baitiote. Ezinbestekoa da erabilitako materialak zikinkeriarik, adar, lokatz edo bestelakorik ez izatea masa solido bat lortzeko.\nKontuan hartu beharreko beste alderdi bat hezetasuna da. Oro har, igeltserotzarako erosten den hareak hezetasun-maila jakin bat du, eta, beraz, leku babestu batean gordetzea komeni da, bere propietateak gal ez ditzan. Ur kantitatea handitzeak bolumena handitzea dakar.\nLegarra, oinarrizko beste agregakin bat\nHareaz gain, legarra ere hormigoia egiteko igeltserotzan asko erabiltzen den elementu idorra da. Hainbat tamainatako pikorrek osatzen dute, nahasketaren kalitatea hobetzen laguntzen dute eta hormigoiarekiko erresistentzia ematen dute.\nHarea bezala, legar egokiena harrobietatik edo ibaietatik dator. Era berean, ezpurutasunik gabe egon behar du -garbitze-prozesua da garrantzitsuenetarikoa- eta buztin-elementurik gabe.\nTrikimailua oratzean dago\nMortero edo hormigoi ona elementuen kalitatearen eta oratze-prozesuaren araberakoa da. Garrantzitsua da osagai bakoitzaren kantitate egokia gehitzea, gehigarriak kontuan hartzea eta nahasketa homogeneoa egitea. Behar baino harea gehiago erabiliz gero, morteroak erresistentzia galtzen du.\nBehar baino harea gehiago erabiliz gero, morteroak erresistentzia galtzen du\nBestalde, osagaiak ontzi egoki batean elkartu behar dira. Kaio bat nahikoa da zailtasun txikiko lan txikietarako. Bertan, zementua edo karea hareaz bota eta paleta batez eragin. Ondoren, marraztu espazio bat erdian eta gehitu ura. Osagai horien nahasketatik adreiluak lotzeko edo arrailak zigilatzeko masa bat sortzen da.\nerresistentzia harea igeltserotza mezcla-eu zementu


Izurrite globalak 2020. urtea ezaugarritu du eta COVID-19ak utzitako ondorio politiko, sozial eta ekonomikoek 2021. urtea markatuko dutela dirudi. Ziurgabetasuna erdigunean dagoela argi izanik, esan daiteke kontraesanen garaian bizi garela. Konkurrentzia ala elkarlana, berehalakotasuna ala epe luzerako begirada, etorkizun beltza edo aukera leihoak.\nREVISIÓN ECOFEMINISTA DE LAS PROPUESTAS PARA UN GREEN NEW DEAL\nDesde una mirada ecofeminista, Martí analiza, compara y critica los textos de la resolución “Recognizing the duty of the federal Government to create a Green New Deal” presentada por la congresista Alexandra Ocasio-Cortez y apoyada por un gran elenco democráta en febrero del 2019 en Estados Unidos .\nCovid-19 izurriteak mundua astindu du eta bizitzaren atal guzietan eragina izan eta izango du. Ondorengo lerroetan munduari begiratuko diogu. Lehen atalean, izurriteak agerian utzi dituen tendentzi geopolitikoei buruzko irakurketa proposatuko dizuegu. Bigarren atalean ordea, joera hauek gure Herrian eta gure lan politikoan izan ditzaketen lau ondorio marrazteari ekinen diogu. Hona hemen beraz, irakurketa hau egiteko jarraituko dugun bidea.\n1986-2016 SOBERANIAREN ALDE , NATORIK EZ\nNATOren kontra eginda, Euskal Herriak irabazi: zentzu komunaren lehiaren garaipena [Floren Aoiz] eta Herriak eta herritarrak aintzat hartuko dituen mundu poloanitza dugulako xede: NATOri ez! [Maite Ubiria]\nHEGEMONIA, ARTIKULAZIOA ETA POPULISMOA\nSozialismoa posizio zientifikoa baino, morala zela defendatuko zuen, esplotazioaren eta berdintasun ezaren kontrakoa. Eta hortik abiatuta, klasearen zentraltasuna aldarrikatzen zuen. Izan ere, klase sozialen gaineko hausnarketa izan zen, ezbairik gabe, bere ikerketarik ezagunetarikoa. Olin Wright--entzat Marxen klaseen inguruko irakurketa zorrotzegia zen eta, beraz, egungo kapitalismoan ematen den klase egitura azaltzeko eredu zehaztuago bat proposatu zuen.


EAk zaharren egoitzak San Martinen jarraitu behar duela dio - Azpeitia - uztarria.eus\nEAk zaharren egoitzak San Martinen jarraitu behar duela dio\nuztarria 2005-04-25 17:04\nAsteburuan etxeetara banatu duen diptikoan, egoitza berria egiteko nahiko leku dagoela eta merkeagoa dela azpimarratzen du\nPedro Fernandez arkitektoak eginiko azterketen balorazioa egin eta "Loiolako proiektua ez dela egokiena" esaten dute\nEusko Alkartasunak zaharren egoitzak San Martinen jarraitu behar duela azpimarratu du asteburuan banatu duen diptikoan. Kokagunea egokia izateaz gain, "nahikoa toki" dagoela eta "merkeagoa" dela dio.\nEgoitza bakar bat egotearen alde agertzen dira eta horrek San Martinen egon behar duela esaten dute EAkoek. Pedro Fernandez arkitektoak 2004an eta 2005ean eginiko azterketek emaniko emaitzak erabiltzen ditu alderdiak euren arrazoiak emateko: Batetik, "egoitza berria egiteko San Martinen kokalekua egokia da, eta bertara joateko zerbitzu urbano egokiak daude. Egiteko lekua ere badago". Bestetik, "Loiola proiektua herri-gunetik kanpo dago". Hitz horiek Fernandezek eginiko azterketetatik ateratakoak dira, EAk dioenez.\nArrazoi horiez gain eta "baldintza berdinetan" Loiolako proiektua (EAJ alderdiak defenditzen duena) San Martinekoa baino 857 milioi pezeta garestiagoa da , EAk dioenez: "Egoitza, lur azpiko aparkalekuak eta eguneko zentroa egiteko Foru Aldundiak eta Udalak 857 milioi pezeta gehiago jarri beharko dute.\nTerrenoan: 130 milioi.\nUrbanizazioan: 100 milioi.\nSan Martin Fundazioak jartzen duena: 300 milioi.\nBi obren arteko aldea: 327 milioi."\n"Kalitatezko egoitza bat, bakarra, eta denon artean erabakitakoa" izan behar du EAren iritziz.\nOrain artean gai honen inguruan izan diren iritziak\nEA "San Martingo proiektua defenditzeko obligazioa dugu".\nJulian Eizmendi (Azpeitiko alkatea, Udaleko EAJ/PNV-ren izenean)


Ibinagabeitia Proiektua / Garziarena Berria-2 (1998-urtarrila)\n Garziarena Berria-2 (1998-urtarrila) \nZenbait artifizioren berri eta proposamen bat\nLiteraturan ugari dira artifizioak, jokuak, eta aspaldi-aspaldidanik gainera. Esate baterako, Lasok, K. a. VI. mendean, «Zentauroen oda» bar idatzi zuen berezitasun bitxi batekin: oda horretan ez zen inondik inora sigma letrarik agertzen. Gure aroko III. mendean, berriz, Larandako Nestor-ek Iliadaren berridazketa bat burutu zuen, hori bai, liburuki bakoitzean alfabetoko hizkiren bat baztertuz. Fabio Plantziades Fulgentziok ere prozedura bera erabili zuen, dagoeneko V mendean, eta ezohiko historia unibertsala idatzi.\nDena dela, txalogarriena Huebaldoren ahalegina dugu seguru asko. Erdi Aroko idazle honen «Burusoiltasunari egloga» aurreko lan guztiei gailendu zitzaien. Egloga hau Carlos Burusoilari eginiko laudorioa dugu, eta ondorioz, ehun eta berrogeita sei bertso-lerrotan luzatzen den olerki honetan hitz guzti-guztiak «C» letrarekin hasten dira; izan ere, Carlos, erregeren izena, hizki horrexekin berarekin hasten zen.\nGure XX. mende honetako idazleak, kontakizun oro idatziak direla jakitun, zenbait artifizio bitxi berreskuratu eta beste zenbait berri asmatu behar izan ditu; tradizioa lehenik bereganatu, eta gero, nahi izanez gero, goitik behera eraldatzeko. Eta bada, Jean Lescureri esker, klasiko eta ikutuezin bilakatu diren testuak aldatzeko era dibertigarri eta, nola ez, guztiz aberasgarri bat.\nEta horretarako, har dezagun lehendabizi, adibidez, gure gizarteko testurik sakratuenetariko bat:\nHain serio irmoa den testutxo hau, hainbeste buruausteren iturburu, eragiketa erraz baten bitartez testu irrigarri eta burugabe bilaka dezakegu, mundu guztiaren osasungarri:\nTestu aldaezinez trufatzeko metodoa\n1. Aukera ezazu testu kanoniko eta guztiz errespetagarri bat.\n2. Eskura ezazu edozein hiztegi.\n3. Aldatu nahi duzun testuko izen guztiak azpimarratu.\n4. Izen horiek hiztegian bilatu.\n5. Izen bakoitzaren atzetik hiztegian bertan datorren zazpigarren izena azpimarratu.\n6. Testu berri bat osatu jatorrizko izenen ordez zazpigarren izen horiek jarrita.\nGoazen bada eraldaketa burutzera:\n1. Eskura ezazu edozein hiztegi: esate baterako, Diccionario de la Real Academia, 1984ko edizioa.\n2. Aldatu nahi duzun testuko izenak azpimarratu: Fuerza, Ejército, Tierra, Armada, Aire, misión, soberanía, España, integridad eta ordenamiento.\n3. Izen horiek hiztegian bilatu.\n4. Izen bakoitzaren atzetik datorren zazpigarren hitza azpimarratu. Adibidez, Fuerza hitza hiztegian bilatuz gero, atzetik datorren lehen izena fuesa da, bigarrena fufo, hirugarrena fufú, laugarrena fuga, bosgarrena fugacidad seigarrena fugada eta zazpigarrena eta guri axola zaiguna, fuguillas.\n5. Testu berri bat osatu jatorrizko izenen ordez zazpigarren izen horiek jarrita:\nLas Fuguillas Armadas constituidas por el Elaiómetro de Tiflóloga, la Armadura y el Elaiómetro del Aisenino, tienen como míspero garantizar la sobra e indicación de Esparavel, defender su intelecto territorial y el ordeño constitucional.


Cebancek zortzi onlineko ate irekien saio antolatuko ditu maiatzean | CEBANC\nCebancek zortzi onlineko ate irekien saio antolatuko ditu maiatzean\nBizi dugun konfinamendu-egoeraren aurrean, Cebanc Prestakuntza Zentroak - Gipuzkoako Ostalaritza eta Turismoko Goi Mailako Eskola onlineko Ate Irekien zortzi jardunaldi antolatu ditu maiatzerako. Horietan, etorkizuneko ikasleek eta haien gurasoek espezialitate bakoitzaren ezaugarriak ezagutu ahal izango dituzte, bai erdi-mailakoak bai goi-mailakoak: Marketina eta Publizitatea, Nazioarteko Merkataritza, Dietetika, Informatika, Turismoa, Administrazioa eta Lanbide Heziketako zikloak.\nOnlineko ate irekietan informazio orokorragoa ere emango da ikastetxearen nortasun-ezaugarriei buruz, hala nola errendimendu handiko Ethazi eredua, eredu duala, tratu pertsonalizatua edo ikasleen laneratze handia, lan-poltsa propio batean oinarrituta. Parte-hartzaileek tokia erreserbatu ahal izango dute webguneko formularioaren bidez, eta sare sozialen bidez espezialitate bakoitzaren aurkezpen-bideora konektatu ahal izango dira. Zentroak kontsulta-bideak ezarriko ditu, interesa duten pertsona guztiek informazioa modu pertsonalizatuan zabal dezaten.\nONLINEKO ATE IREKIEN DATAK\nMARKETIN ETA PUBLIZITATEA osteguna, maitzak 7, 18:30\nNAZIOARTEKO MERKATARITZA larunbata, maiatzak, 11:00\nDIETETIKA osteguna, maiatzak 14, 18:30\nINFORMATIKA larunbata, maiatzak 16, 11:00\nTURISMOA osteguna, maitzak 21, 18:30\nOSTALARITZA larunbata, maiatzak 23, 11:00\nADMINISTRAZIOA osteguna, maitzak 28, 18:30\nOINARRIZKO LANBIDE HEZIKETA larunbata, maiatzak 30, 11:00


Jantzi etxeko gaztetxoenak Ternua etxearen mutikoentzako AFFEN bermudekin. Sendoak, arinak eta transpiragarriak dira. Mugimendu-askatasun bikaina ematen dute, eta oso egokiak dira mendi-irteeretan edo eguneroko eta aisialdiko beste jarduera batzuetan erabiltzeko. Erosoagoak izan daitezen, gerrialde elastikoa eta hiru patrika dituzte.\nGaltzamotz erresistente, arin eta transpiragarriak, Shellstretch ehunean eginak. Gerri elastikoa dute, erosoago egotearren, eta hiru poltsiko ere badituzte (horietako bat aurrealdean, kremaileraduna).\nSpecial Price 31,56 € Regular Price 39,95 €\nLOYDE PANT K PRAKA\nSpecial Price 51,96 € Regular Price 64,95 €


Elgera aldizkaria - Uriola.eus\nElgera aldizkaria 2020-05-07 16:36\nBilboko zenbait ikastetxetako ikasleek sortutako aldizkaria ikusi eta irakurri nahi baduzu, sakatu ELGERA 18 Aurreko zenbakiak ikusteko, jo hona: URIOLA.eus\nElgera aldizkaria 2020-05-06 11:39\nElgera aldizkaria 2020-04-01 10:09\nBotikazar BHI ikastetxeko ikasleek Jon Arretxe idazleari egin diotela elkarrizketa aurreratuko dizuegu . Jon Arretxeri gure proposamena komentatu diogu eta etxeko itxialditik honako argazki hau bidali du: Zelan bizi duzu zuk etxealdia?\nElgera aldizkaria 2020-03-31 16:23\nKoronabirusak ezarritako alarma egoerak konfinamendua ekarri zuen martxoaren 16tik aurrera hainbat ikastetxetan, eta 18tik aurrera Euskadiko ikastetxe guztietan. ELGERA aldizkariaren proiektua 2012. ikasturtean hasi zuen ibilbidea. PROIEKTU honen indarra ULIBARRI Programaren barruan, normalizazio lanetan ari diren Bilboko ikastetxeetako ikasle eta irakasleengan datza. Hasierako asmoa, paperean argitaratzen den aldizkariarekin batera blog hau elikatzea ere bazen. Bigarren […]\nElgera aldizkaria 2020-03-31 16:18\nELGERA 17 Aurreko zenbakiak, hementxe.\nELGERA 16. zenbakia\nElgera aldizkaria 2020-03-31 16:11\nELGERA 15 IRITSI DA\nElgera aldizkaria 2018-12-16 18:36\nHau da ikasturte honen 1. zenbakiaren azala. Oraingoan, protagonistak Ainhoa eta Irati dira, Eskurtze BHIko ikasleak. Mila esker parte hartu duzuen guztioi! Aurreko zenbaki guztiak hemen irakurgai. Advertisements\nGuztiok gara onak zerbaitetan\nElgera aldizkaria 2018-05-24 21:41\nBilboko Karan Singh gaztearen elkarrizketa Advertisements\nELGERA 14 ikastetxeetan\nElgera aldizkaria 2018-04-12 23:01\nIkasturteko azken zenbakia ikastetxeetara iritsi da. Oraingoan, azaleko protagonista Karan Singh da, Ellacuria Zurbaran BHIko ikaslea. Advertisements\nElgera 13 laster gure eskuetan\nElgera aldizkaria 2017-12-05 12:51\nHau da ikasturte honen 1. zenbakiaren azala . Mila esker parte hartu duzuen guztioi! Advertisements\nProiektu honekin, ikastetxeen arteko harremanak sortzea eta elkarrenberri izatea da lortu nahi duguna, euskara gelako esparrutik kaleratuz.